Document ID: 31992D0471

Komisjoni otsus,
2. september 1992,
loomatervishoiunõuete ja veterinaarsertifikaatide kohta veiseembrüote impordil kolmandatest riikidest
(92/471/EMÜ)
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 25. septembri 1989. aasta direktiivi 89/556/EMÜ (loomatervishoiu nõuete kohta, millega reguleeritakse koduveiste embrüote ühendusesisest kaubandust ja kolmandatest riikidest importimist, [1] viimati muudetud nõukogu direktiiviga 90/425/EMÜ, [2] eelkõige selle artikleid 9 ja 10,
ning arvestades, et:
kolmandate riikide loetelu, kust liikmesriigid võivad veiseembrüoid importida, on kehtestatud komisjoni otsusega 91/270/EMÜ [3];
komisjoni otsusega 92/452/EMÜ [4] kehtestatakse embrüokogumisrühmade loetelu teatavate kolmandate riikide jaoks; otsust 92/452/EMÜ täiendatakse õigeaegselt uue infoga muude kolmandate riikide kohta;
on vaja sätestada loomatervishoiu nõuded ja veterinaarsertifikaat, mis on nõutav veiseembrüote importimisel kolmandatest riikidest;
kolmanda riigi pädev asutus, milles ühendusse eksportimiseks ettenähtud embrüod koguti, on kohustunud tagama, et sellised embrüod on kogutud ja töödeldud heakskiidetud ja järelevalve all olevate embrüokogumisrühmade poolt, nad on saadud rahuldava tervisliku seisundiga loomadelt, neid on ladustatud ja veetud vastavalt eeskirjadele, mis säästavad nende tervislikku seisundit, ja nende veol on neil kaasas veterinaarsertifikaat tagamaks, et käesolev kohustus on täidetud;
loeteludesse kantud kolmandate riikide pädevad veterinaarasutused on kohustunud 24 tunni jooksul teatama teleksi või telefaksi teel komisjonile ja liikmesriikidele järgmiste haiguste kinnitatud esinemisest: veiste katk, suu- ja sõrataud, veiste nakkav pleuropneumoonia, lammaste katarraalne palavik, episootiline hemorraagia, rifti oru palavik ja nakkav vesikulaarne stomatiit või nende vastu vaktsineerimisest;
loomade tervislik seisund loetelus toodud kolmandates riikides on rahuldav veiseembrüote impordi osas; ning kõnesolevate kolmandate riikide veterinaarteenistused on hästi-struktureeritud ja organiseeritud;
veterinaarsertifikaati kohandatakse vastavalt loomade tervislikule seisundile asjaomastes kolmandates riikides;
käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Liikmesriigid lubavad A lisa I osa sätete kohaselt importida veiseembrüoid, mis vastavad veterinaarsertifikaadis esitatud tagatistele. Nimetatud sertifikaat peab olema A lisa II osas loetletud kolmandatest riikidest või kolmandate riikide osadest tulevate veiseembrüote partiidega kaasas.
2. Liikmesriigid lubavad B lisa I osa sätete kohaselt importida veiseembrüoid, mis vastavad veterinaarsertifikaadis esitatud tagatistele. Nimetatud sertifikaat peab olema B lisa II osas loetletud kolmandatest riikidest või kolmandate riikide osadest tulevate veiseembrüote partiidega kaasas.
Artikkel 2
Käesolev otsus on adresseeritud liikmesriikidele.
Brüssel, 2. september 1992

Labels: 0
3
5
6